รู้สึกว่าเบื่อหน่ายในการใช้ชีวิต ไม่รู้ว่าอยู่ไปแล้วได้อะไร คิดว่าการตาย ทำให้ไม่ต้องมาใช้ชีวิตที่ไม่มีเป้าหมาย น่าเบื่อและก็อยู่ไปวันๆแบบนี้ ทำงานก็แค่หาเงินใช้ไม่ได้รู้สึกอยากได้อยากมีอะไร อยากรู้ว่าที่เป็นอยู่มันเป็นอาการของโรคอะไรรึเปล่าค่ะ เพราะเราไม่ได้รู้สึกผิดกับตัวเองหรือคนอื่น หรือตัวเองเป็นภาระของใคร อย่างที่อ่านจากอาการโรคซึมเศร้า แต่สิ่งที่เป็นมันเบื่อหน่าย มันรู้สึกว่าชีวิตเราไม่ได้สำคัญหรือจำเป็นสำหรับคนอื่น การมีอยู่ของเราจะมีหรือไม่มีก็ได้ เลยไม่รู้จะใช้ชีวิตให้เหนื่อยทำไม คุณสามารถบอกตามตรงได้นะคะ ว่าที่เป็นแค่คนขี้เกียจคนนึง หรืออะไรก็ได้ เพราะตอนนี้อยากหาคำตอบให้ตัวเองมากๆค่ะ
สวัสดีค่ะ การวินิจฉัยที่เป็นไปได้-ภาวะซึมเศร้า-โรคซึมเศร้า-ปัญหาในการปรับตัวเข้ากับสิ่งแวดล้อมภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานจากอาการที่กล่าวมาอาจจะเข้าข่ายภาวะซึมเศร้าได้โดยจะจัดว่าเป็นโรคซึมเศร้าเมือมีภาวะซึมเศร้าติดต่อกันตลอดเวลาเกิน 2 อาทิตย์ มีความคิดอยากฆ่าตัวตาย พฤติกรรมการกินและการนอนเปลี่ยนแปลงดังนั้นหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ พยายามไม่คิดหรือหมกมุ่นกับเรื่องใดเรื่องหนึ่งจนเกินไป